#### Temeljem članka 5. stavka (1) Zakona o carinskoj tarifi (''Službeni glasnik BiH'', broj 58/12) i članka 17. Zakona o Vijeću ministara Bosne i Hercegovine (''Službeni glasnik BiH'', br. 30/03, 42/03, 81/06, 76/07, 81/07, 94/07 i 24/08), na prijedlog Ministarstva vanjske trgovine i ekonomskih odnosa Bosne i Hercegovine, Vijeće ministara Bosne i Hercegovine, na 24. sjednici održanoj 19. rujna 2023. godine, donijelo je

#### ODLUKU

**O PRIVREMENOJ SUSPENZIJI I PRIVREMENOM**

**SMANJENJU CARINSKIH STOPA KOD UVOZA**

**ODREĐENIH ROBA DO 31.12.2024. GODINE**

Članak 1.

(Predmet Odluke)

Ovom Odlukom propisuju se robe i kriteriji za određivanje roba koje će se uvoziti do 31.12.2024. godine, uz korištenje privremene suspenzije i privremenog smanjenja carinskih stopa utvrđenih u Zakonu o carinskoj tarifi (''Službeni glasnik BiH'', broj 58/12), (u daljnjem tekstu: ''tarifne suspenzije'').

Članak 2.

(Popis roba)

1. Robe koje će se do 31.12.2024. godine uvoziti uz korištenje tarifnih suspenzija, utvrđuju se prema kriteriju da se radi o materijalima i sirovinama koji se rabe u vlastitoj proizvodnji a koje se ne mogu nabaviti na domaćem tržištu u količinama i kvaliteti potrebnoj za proizvodnju gotovih proizvoda.
2. Robe iz stavka (1) ovog članka i carinske stope po kojima će se ove robe uvoziti do 31.12.2024. godine su, kako slijedi:

| **RB** | **Tarifna oznaka** | **Naziv** | **Carinska stopa %** |
| --- | --- | --- | --- |
| 1 | **2002 90 91 00** | Rajčice, pripremljene ili konzervirane na drugi način osim u octu ili octenoj kiselini; ostale, u izvornim pakiranjima neto-mase veće od 1 kg  | 0 |
| 2 | **2009 49 99 00** | Voćni sokovi, nefermentirani i bez dodanog alkohola, s dodanim ili bez dodanog šećera ili drugih sredstava za zaslađivanje: više od 20 ali ne više od 67 stepeni brix–a; sok od ananasa; ostali; bez dodatog šećera | 7,5+0,2 KM/l |
| 3 | **2804 69 00 00** | Vodik, plemeniti (rijetki) plinovi i ostali nemetali; silicij; ostali | 0 |
| 4 | **2815 12 00 00** | Natrijev hidroksid (kaustična soda); u vodenoj otopini (natrijeva lužina ili tekuća soda) | 0 |
| 5 | **2901 10 00 00** | Aciklički ugljikovodici; zasićeni | 0 |
| 6 | **2905 59 98 00** | Aciklički alkoholi i njihovi derivati; halogeni, sulfo–, nitro– i nitrozo derivati acikličkih alkohola; ostali; ostali | 2,5 |
| 7 | **3206 19 00 00** | Ostale tvari za bojenje; pripravci navedeni u napomeni 3 uz ovu glavu, osim onih iz tarifnih brojeva 3203, 3204 ili 3205; anorganski proizvodi što se upotrebljavaju kao luminofori, kemijski određeni ili ne; pigmenti i pripravci na osnovi titanovog dioksida; ostali | 2,5 |
| 8 | **3402 31 00 00** | Organska površinski aktivna sredstva (osim sapuna); površinski aktivni pripravci, pripravci za pranje (uključujući pomoćne pripravke za pranje) i pripravci za čišćenje, s dodatkom ili bez dodataka sapuna, osim onih iz tarifnog broja 3401; anionska organska površinski aktivna sredstva pripremljena ili ne u pakiranja za pojedinačnu prodaju; linearne alkilbenzen sulfonske kiseline i njihove soli | 5 |
| 9 | **3701 30 00 00** | Ostale ploče i filmovi, čija je jedna stranica veća od 255 mm | 5 |
| 10 | **3901 90 80 00** | Polimeri etilena, u primarnim oblicima; ostalo | 3,5 |
| 11 | **3904 10 00 00** | Poli(vinil klorid), nepomiješan s drugim tvarima | 0 |
| 12 | **3920 10 25 00** | Ostale ploče, listovi, filmovi, folije i vrpce, od plastičnih masa, koji nisu celularne strukture, neojačani, nelaminirani, bez podloge ili na sličan način kombinirane s drugim materijalima; od polimera etilena; ostalo | 6,5 |
| 13 | **3926 90 97 00** | Ostali proizvodi od plastičnih masa i proizvodi od ostalih materijala iz tarifnih brojeva 3901 do 3914; ostalo  | 7 |
| 14 | **4016 93 00 00** | Ostali proizvodi od vulkaniziranog kaučuka (gume) osim od tvrde gume; brtve, podlošci i ostali proizvodi za brtvljenje | 2,5 |
| 15 | **4104 41 51 00** | Štavljene ili "crust" goveđe kože (uključujući bivolje) i kože kopitara, bez dlake, cijepane ili necijepane, ali dalje neobrađivane; u suhom stanju (crust); goveđe; cijele kože ukupne površine veće od 28 četvornih stopa (2,6 m²) | 1 |
| 16 | **4107 12 91 00** | Goveđe kože (uključujući bivolje) i kože kopitara, dalje obrađivane nakon štavljenja ili crust–obrade uključujući i pergamentno obrađivanje, bez dlake, cijepane ili necijepane, osim kože iz tarifnog broja 4114; cijele kože; cijepane kože s licem (zrnaste); goveđe kože (uključujući bivolje) | 1 |
| 17 | **4107 92 10 00** | Goveđe kože (uključujući bivolje) i kože kopitara, dalje obrađivane nakon štavljenja ili crust–obrade uključujući i pergamentno obrađivanje, bez dlake, cijepane ili necijepane, osim kože iz tarifnog broja 4114; cijepane kože s licem (zrnaste); goveđe kože (uključujući bivolje) | 4 |
| 18 | **4205 00 90 00** | Ostali proizvodi od kože ili od umjetne kože; vrsta koje se rabe u strojevima ili mehaničkim uređajima ili za drugu tehničku uporabu; ostali  | 3 |
| 19 | **4412 33 10 00** | Šperploče, furnirane ploče i ostali slojeviti proizvodi od drva; ostale šperploče koje se sastoje samo od drvenih listova (osim od bambusa) pojedinačne debljine sloja ne veće od 6 mm; ostale, s najmanje jednim vanjskim slojem od breza (*Betula spp*.) | 0 |
| 20 | **5205 24 00 00** | Pamučna pređa (osim konca za šivanje), masenog udjela pamuka 85% ili većeg, nepripremljena u pakiranjima za pojedinačnu prodaju, jednonitna pređa, od češljanih vlakana, finoće manje od 192,31 deciteksa ali ne manje od 125 deciteksa (metričke numeracije veće od 52 ali ne veće od 80)  | 4 |
| 21 | **5208 33 00 00** | Pamučne tkanine, masenog udjela pamuka 85% ili većeg, mase ne veće od 200 g/m²: obojene; tronitnog ili četveronitnog keper prepleta, uključujući križni keper | 5 |
| 22 | **5401 10 14 00** | Konac za šivanje od umjetnih ili sintetičkih filamenata, nepripremljen ili pripremljen u pakiranja za pojedinačnu prodaju, od sintetičkih filamenata, nepripremljen u pakiranja za pojedinačnu prodaju, jezgrasta pređa ("core yarn"), ostali | 4 |
| 23 | **5401 10 16 00** | Konac za šivanje od umjetnih ili sintetičkih filamenata, nepripremljen ili pripremljen u pakiranja za pojedinačnu prodaju; od sintetičkih filamenata; nepripremljen u pakiranja za pojedinačnu prodaju; ostali; teksturirana pređa | 4 |
| 24 | **5402 33 00 00** | Pređa od sintetičkih filamenata (osim konca za šivanje), nepripremljena u pakiranja za pojedinačnu prodaju, uključujući sintetičke monofilamente finoće manje od 67 deciteksa, teksturirana pređa, od poliestera  | 4 |
| 25 | **5402 44 00 00** | Ostala jednonitna pređa, neupredena ili upredena s brojem uvoja ne većim od 50 po metru: elastomerna | 6 |
| 26 | **5407 10 00 00** | Tkanine od sintetičke filament pređe, uključujući tkanine dobivene od proizvoda iz tarifnog broja 5404; tkanine od pređe velike čvrstoće, od najlona ili drugih poliamida ili od poliestera | 8 |
| 27 | **5407 52 00 00** | Tkanine od sintetičke filament pređe, uključujući tkanine dobivene od proizvoda iz tarifnog broja 5404; ostale tkanine, masenog udjela teksturiranih poliesterskih filamenata 85% ili većeg; obojene | 5 |
| 28 | **5407 61 30 00** | Tkanine od sintetičke filament pređe, uključujući tkanine dobivene od proizvoda iz tarifnog broja 5404; ostale tkanine, masenog udjela poliesterskih filamenata 85% ili većeg; masenog udjela neteksturiranih poliesterskih filamenata 85% ili većeg; obojene | 8 |
| 29 | **5408 22 90 00** | Tkanine od umjetne filament pređe, ostale tkanine, masenog udjela umjetnih filamenata, vrpci ili sličnih proizvoda 85% ili većeg; obojene; ostale | 5 |
| 30 | **5504 10 00 00** | Umjetna vlakna rezana, nevlačena, nečešljana niti drukčije pripremljena za predenje; od viskoznog rajona | 3 |
| 31 | **5515 11 90 00** | Ostale tkanine od rezanih sintetičkih vlakana; od rezanih poliesterskih vlakana; u mješavini pretežito ili samo s rezanim vlaknima od viskoznog rajona; ostale | 8 |
| 32 | **5515 12 90 00** | Ostale tkanine od rezanih sintetičkih vlakana: od rezanih poliesterskih vlakana; u mješavini pretežito ili samo s umjetnim ili sintetičkim filamentima; ostale | 5 |
| 33 | **5515 13 99 00** | Ostale tkanine od rezanih sintetičkih vlakana; od rezanih poliesterskih vlakana, u mješavini pretežito ili samo s vunom ili finom životinjskom dlakom; u mješavini pretežito ili samo s češljanom vunom ili finom životinjskom dlakom; ostale | 5 |
| 34 | **5516 14 00 00** | Tkanine od rezanih umjetnih vlakana; masenog udjela rezanih umjetnih vlakana 85% ili većeg; tiskane | 8 |
| 35 | **5903 10 10 00** | Tekstilni materijali impregnirani, premazani, prevučeni, prekriveni ili laminirani plastičnim masama, osim onih iz tarifnog broja 5902; s poli(vinil kloridom); impregnirani  | 8 |
| 36 | **5903 10 90 00** | Tekstilni materijali impregnirani, premazani, prevučeni, prekriveni ili laminirani plastičnim masama, osim onih iz tarifnog broja 5902; s poli(vinil kloridom); premazani, prevučeni, prekriveni ili laminirani | 8 |
| 37 | **5903 90 91 00** | Tekstilni materijali impregnirani, premazani, prevučeni, prekriveni ili laminirani plastičnim masama, osim onih iz tarifnog broja 5902; ostali; premazani, prevučeni, prekriveni ili laminirani; s celuloznim derivatima ili drugim plastičnim masama, s licem od tekstilnog materijala | 8 |
| 38 | **6006 22 00 00** | Ostali pleteni ili kačkani materijali; od pamuka; obojeni | 5 |
| 39 | **6406 10 90 00** | Gornji dijelovi obuće i njihovi dijelovi, osim umetaka za ojačanje; od ostalih materijala  | 3 |
| 40 | **6406 20 10 00** | Dijelovi obuće; vanjski potplati i potpetice; od gume  | 3 |
| 41 | **6406 90 50 00** | Dijelovi obuće (uključujući gornji dio što je pričvršćen ili ne na unutarnji potplat, osim na vanjski potplat); izmjenjivi ulošci za obuću, umeci za potpetice i slični proizvodi; nazuvci, i slični proizvodi i njihovi dijelovi; ostalo; ulošci i drugi izmjenjivi dodaci | 3 |
| 42 | **6406 90 90 00** | Dijelovi obuće (uključujući gornji dio što je pričvršćen ili ne na unutarnji potplat, osim na vanjski potplat); izmjenjivi ulošci za obuću, umeci za potpetice i slični proizvodi; nazuvci, i slični proizvodi i njihovi dijelovi; ostalo; ostalo | 3 |
| 43 | **7019 12 00 00** | Staklena vlakna (uključujući staklenu vunu) i proizvodi od njih (npr. pređa, “rovings”, tkanina); rovings–predpređa | 0 |
| 44 | **7208 38 00 00** | Toplo valjani plosnati proizvodi od željeza ili nelegiranog čelika širine 600 mm ili veće, što nisu platirani niti prevučeni: ostali u kolutima samo toplo valjani bez daljnje obrade: debljine 3 mm ili veće, ali manje od 4,75 mm | 0 |
| 45 | **7208 39 00 00** | Toplo valjani plosnati proizvodi od željeza ili nelegiranog čelika širine 600 mm ili veće, što nisu platirani niti prevučeni: ostali u kolutima samo toplo valjani bez daljnje obrade: debljine manje od 3 mm | 0 |
| 46 | **7208 51 20 00** | Toplo valjani plosnati proizvodi od željeza ili nelegiranog čelika širine 600 mm ili veće, što nisu platirani niti prevučeni; ostali nenamotani (u pločama) što su samo toplo valjani bez daljnje obrade; debljine veće od 15 mm | 0 |
| 47 | **7208 51 98 00** | Toplo valjani plosnati proizvodi od željeza ili nelegiranog čelika širine 600 mm ili veće, što nisu platirani niti prevučeni; ostali nenamotani (u pločama) što su samo toplo valjani bez daljnje obrade; debljine veće od 10 mm ali ne veće od 15 mm, širine; manje od 2050 mm | 0 |
| 48 | **7210 70 80 00** | Plosnati valjani proizvodi od željeza ili nelegiranog čelika širine 600 mm i veće, platirani ili prevučeni; obojeni, lakirani ili prevučeni plastičnom masom; ostali | 0 |
| 49 | **7408 11 00 00** | Bakrena žica; od rafiniranog bakra; najveće dimenzije poprečnog presjeka veće od 6 mm  | 0 |
| 50 | **7601 10 90 00** | Nelegirani aluminij; ostalo | 0 |
| 51 | **7601 20 40 00** | Slitine aluminija; poluge | 0 |
| 52 | **7605 11 00 00** | Žica od aluminija; od nelegiranog aluminija; najveće dimenzije poprečnog presjeka veće od 7 mm | 0 |
| 53 | **7605 21 00 00** | Žica od aluminija; od slitina aluminija, najveće dimenzije poprečnog presjeka veće od 7 mm | 0 |
| 54 | **8308 10 00 00** | Kopče, okovi s kopčama, spone, šnale, kukice, ušice, rupice i slično, od običnih kovina, za odjeću ili odjevne dodatke, obuću, draguljarske predmete, ručne satove, knjige, nadstrešnice, predmete od kože, predmete za putovanje ili sedlarske i ostale gotove proizvode; cjevaste ili račvaste zakovice, od običnih kovina; biserke (perle) i titrejke (šljokice), od običnih kovina; kukice, ušice, rupice | 3 |
| 55 | **ex 8414 90 00 20** | Zračne ili vakuumske sisaljke, zračni ili plinski kompresori i ventilatori; ventilacijska ili recirkulacijska hvatala pare (nape) s ugrađenim ventilatorom, pa i s filterima; dijelovi; za uporabu u proizvodnji sklopova za automobilske turbokompresore | 1 |
| 56 | **8482 99 00 00** | Kuglični ili valjkasti ležaji; dijelovi; ostali | 0 |
| 57 | **8504 31 80 00** | Ostali transformatori; snage ne veće od 1 kVA; mjerni; ostali | 5 |
| 58  | **8504 40 95 00** | Električni transformatori, statički pretvarači (npr. ispravljači) te reaktantnе zavojnice i druge prigušnice; statički pretvarači (konvertori); ostali; ostali | 5 |
| 59 | **8504 90 11 00** | Električni transformatori, statički pretvarači (npr. ispravljači) te reaktantnе zavojnice i druge prigušnice; dijelovi; od transformatora i prigušnica; feritne jezgre | 0 |
| 60 | **8534 00 11 00** | Tiskani krugovi; samo s elementima vodiča i kontaktima; višeslojni tiskani krugovi  | 0 |
| 61 | **8536 10 10 00** | Osigurači; za struje ne veće od 10 A  | 3 |
| 62 | **8536 69 90 00** | Utikači i utičnice; ostalo  | 3 |
| 63 | **8536 90 10 00** | Ostali aparati; spojni i kontaktni elementi za žice i kabele | 0 |
| 64 | **8538 90 99 00** | Dijelovi prikladni za uporabu isključivo ili uglavnom s aparatima iz tarifnih brojeva 8535, 8536 ili 8537; ostalo;  | 5 |
| 65 | **8544 49 95 00** | Ostali električni vodiči; za napon veći od 80 V, ali manji od 1000 V | 3,7 |
| 66 | **8714 93 00 00** | Dijelovi i pribor vozila iz tarifnih brojeva 8711 do 8713; ostali; glavine, osim glavina s kočnicom i slobodni lančanici | 5 |
| 67 | **9405 99 00 00** | Dijelovi svjetiljki i drugih rasvjetnih tijela što nisu spomenuti niti uključeni na drugom mjestu; ostali | 0 |
| 68 | **9607 19 00 00** | Patentni zatvarači; ostali  | 8 |

1. Carinske stope na robe navedene u stavku (2) ovog članka, ne odnose se na robe koje su podrijetlom iz zemalja s kojima Bosna i Hercegovina ima zaključene sporazume o slobodnoj trgovini.
2. Radi ostvarivanja prava na uvoz robe navedene u stavku (2) ovog članka, uz carinsku deklaraciju se podnosi potvrda Ministarstva vanjske trgovine i ekonomskih odnosa Bosne i Hercegovine (u daljnjem tekstu: Ministarstvo) da će se roba koristiti u vlastitoj proizvodnji i potvrda Vanjskotrgovinske komore Bosne i Hercegovine da se roba ne proizvodi u Bosni i Hercegovini ili roba domaće proizvodnje ne zadovoljava potrebe gospodarstva i tržišta.

Članak 3.

(Preispitivanje Odluke)

1. Bez obzira na rok primjene određen prema ovoj Odluci, Vijeće ministara Bosne i Hercegovine može u tijeku godine preispitati primjenu ove Odluke i, na prijedlog Ministarstva, donijeti Odluku o prestanku primjene tarifne suspenzije za konkretnu robu, ako više nije u interesu bosanskohercegovačke privrede ili zbog tehničkog razvoja proizvoda ili izmijenjenih okolnosti ili ekonomskih trendova na tržištu.
2. Ministarstvo sačinjava i Vijeću ministara dostavlja godišnje izvještaje o primjeni i efektima odluka o privremenoj suspenziji i privremenom smanjenju carinskih stopa kod uvoza određenih roba.
3. Ministarstvo prati primjenu ove Odluke. U svrhu praćenja primjene Odluke Uprava za neizravno oporezivanje će na zahtjev Ministarstva dostaviti podatke o uvozu roba iz članka 2. ove Odluke.

Članak 4.

(Stupanje na snagu)

Ova Odluka stupa na snagu danom donošenja i objavljuje se u ''Službenom glasniku BiH'', a primjenjuje se od 1. siječnja 2024. godine.

Predsjedateljica

Vijeća ministara BiH

Borjana Krišto

VM broj 249/23

19. rujna 2023. godine

Sarajevo